TENGGARONG- Biar dipenohi kebutuhan anggota perlindungan Masyarakat (Linmas) sampai ncapai 100 orang, satuan Polisi Pamong Praja (Satpol PP) Kutai Kartanegara molah seleksi nerimai bubuhan anggota Linmas ne supaya nambahi kekurangan 75 anggota dari 25 nya ada wayah ne.
Ncari urang untuk anggota Linmas ne di paskan ngan peraturan Menteri Dalam Negeri(Permendagri) N0 6/2010 ngan No 40/2011 ngenai pedoman organisasi ngan Tata Kerja Institusi Aparat Penegak, Peraturan Daerah ngan Bupati. Waktu nemui sida hari rabu tadi tanggal 22 bulan Februari 2014 kemai bunyi sida busu H Fida Hurasani bekesah,” amun tiap organisasi Satpol PP Tinggkat Kabupaten /Kota harus berempu 100 anggota Linmas, dah jua di terimai ngan nya terdaftar 100 urang, bunyi busu akrabnya sek di sebut Apek ne,” ngalaki anggota ne bedasar ngan Permendagri ngan Peraturan Daerah (Perda) No 10/2011 ngenai Organisasi Perangkat Daerah,” sekalian jua ndukung Program Kegiatan Satpol PP Kukar.
Seleksi nerimai anggota Linmas ne di polahkan ada berapa tahap tes, tegak wawancara, Tes nulis pengetahuan umum ngan tes fisik. Nya nyebutkan lagi, dari 100 urang nya ndaftar ngan nyampaikan permohonan ne tapi 75 urang maha yang di terimai, sebab Satpol PP kukar ne dah berempu 25 anggota Linmas habis Badan Kesatuan Bangsa, Politik ngan Perlindungan Masyarkat (Kesbangpolinmas) beubah jadi Kesbangpol maha lagi. Sampai di berikan 25 anggota Linmas dari Kesbangpolinmas tu maseh jua kekurangan 75 urang, karna dipaskan Permendagri.
Kesah busu Apek lg, amun dah di padahkan dah lulus di seleksi anggota Linmas nya baru, bubuhannya dapat pelatihan pas ngan bidang ngan kemampuan sida, tegak di bidang Tagana ngan di bidang SAR. Linmas ne jua memang aparat cadangan umum nya ndukung kinerja Satpol PP sekalian jua beperan nya sek ada kejadian darurat di masyarakat. Amun kerja anggota Linmas ne lain jua PNS lain jua Tenaga Honor daerah, tapi sida ne kerja di kontrak tiap tahun ngan ndapatkan gajih lewat Program kegiatan Satpol PP di pas kan ngan SK nya tiap tahun di barui. Kepala Unit Provos Satpol PP Kukar Busu Mahmud Hairi nambahi kesah, anggota linmas nya dapat di terimai minimal paling mandik terakhir besekolah di SMA, amun tinggi tubuh untuk urang laki 165 cm bila nya bini 160 cm, pemateri tes selain urang satpol PP ada jua dari Kodim 0906, Badan Kepegawaian Daerah (BKD) ngan Polres kukar. Bunyi busu Mahmud jua,” amun urusan untuk tes Fisik ngan uji kesamaptaan ne bubuhan Kodim ngan Polres nya berempu urusan.(HMS.DI.I)
bjn_Latn ind_Latn bjn_Latn bjn_Latn